Source: https://www.riigiteataja.ee/akt/401122012015
Timestamp: 2018-01-17 07:12:15+00:00

Document:
Kuressaare linna koerte ja kasside pidamise eeskiri – Riigi Teataja
Kuressaare linna koerte ja kasside pidamise eeskiri
Kuressaare linna koerte ja kasside pidamise eeskiri - sisukord
RT IV, 01.12.2012, 15
Vastu võetud 26.08.2010 nr 16
Määrus kehtestatakse kohaliku omavalitsuse korralduse seaduse § 6 lg 3 p 2 ja § 22 lg 1 p 36² loomakaitseseaduse § 5 lg 3, loomatauditõrje seaduse § 11 lg 1 ja § 12 lg 3 alusel kooskõlas Vabariigi Valitsuse 16. aprilli 2002 määrusega nr 130 „Hulkuvate loomade püüdmise, pidamise ja nende omaniku kindlakstegemise ning hulkuvate loomade hukkamise kord” ja Põllumajandusministri 24.07.2008 määrusega nr 76 „Lemmikloomade pidamise nõuded”.
(1) Eeskiri sätestab koerte ja kasside (edaspidi loom) pidamise nõuded Kuressaare linna haldusterritooriumil.
(2) Eeskiri on täitmiseks kohustuslik kõigile füüsilistele ja juriidilistele isikutele, kelle omandis või valduses on loom (edaspidi loomaomanik) või kes tegeleb koera või kassi pidamisega ning vastutab looma eest rendi või muu õigussuhte alusel looma omanikuga (edaspidi loomapidaja).
1) hulkuv loom on märgistamata loom, kelle omanikku ei ole võimalik tuvastada või loomapidaja juurest lahti pääsenud loom, kes viibib omaniku või looma eest vastutava isiku juuresolekuta väljaspool loomapidajale kuuluvat või tema kasutuses olevat territooriumi;
2) lemmikloom on inimese isiklikuks meelelahutuseks või seltsiks peetav või sellel eesmärgil pidamiseks mõeldud loom;
4) ohustamine on vara, kaaskodanike elu või tervist ohtu asetav tegevus;
5) üldkasutatav koht on vabaks liikumiseks ja kasutamiseks avatud territoorium, ehitis või selle osa, samuti ühissõiduk;
6) avalik koht on üldkasutatav koht või vabaks liikumiseks ja kasutamiseks piiratud territoorium, ehitis või selle osa;
9) registripidajad on Kuressaare linna lemmikloomade registri vastutav töötleja Kuressaare Linnavalitsus ja registri volitatud töötleja õigustega veterinaararstid.
(3) Avalikku kohta pääsemise võimalusega territooriumil võib pidada üksnes vaktsineeritud, nõuetekohaselt märgistatud ja registreeritud ning steriliseeritud/kastreeritud kassi.
(4) Looma pidamine ei tohi häirida avalikku korda ega teisi loomi. Loomapidaja vastutab looma poolt tekitatud kahju eest, välja arvatud juhul, kui looma kasutatakse õigusvastase tegevuse takistamiseks.
(5) Looma on keelatud hüljata, vigastada, abitusse seisundisse jätta, tekitada valu ja välditavaid füüsilisi ja vaimseid kannatusi, põhjustada looma hukkumist või panna toime muud looma suhtes lubamatut tegu.
(8) Loomaomanik peab välistama looma poolt kaaskodanike või teiste loomade häirimise või ohustamise või neile kahju tekitamise
1) tagama loomale liigikohased pidamistingimused ja piisavas koguses vett ja toitu;
2) järgima veterinaar-, sanitaar- ja hügieeninõudeid, sealhulgas koheselt koristama looma poolt tekitatud reostuse avalikus kohas, kaasa arvatud korterelamu trepikojas;
3) võtma tarvitusele meetmed välistamaks looma ärajooksmine ja inimestele või teistele loomadele kallaletungimise võimalus;
6) inimest või teist looma hammustanud loomast koheselt teatama veterinaarasutusse;
7) laskma marutaudi vastu vaktsineerida kolme kuu vanuse looma ja hilisemad vaktsineerimised tegema veterinaararsti poolt määratud tähtajal. Loomapidaja on kohustatud pädeva ametiisiku nõudmisel esitama talle vaktsineerimist kinnitava tõendi.
2) viia looma üldkasutatava asutuse ruumi või territooriumile, kuhu on paigaldatud vastavad keelumärgid;
3) viibida loomaga rahvakogunemistel ja avalikel üritustel, va selleks ettenähtud kohtades;
4) ujutada ja pesta looma avalikes supluskohtades ja purskkaevudes.
(2) Loom peab olema registreeritud Kuressaare linna lemmikloomade registris. Looma registreerimisel väljastatakse loomapidajale Kuressaare linna lemmikloomade registri registreerimistunnistus.
(3) Omandatud märgistamata ja registreerimata täiskasvanud loom tuleb märgistada ja registreerida viie päeva jooksul arvates omandamise päevast. Kui loom on eelnevalt lemmikloomade registris registreeritud, siis kohustub uus omanik teavitama registripidajat looma omaniku vahetumisest ja uue omaniku andmetest viie päeva jooksul omandamise päevast.
(4) Loomapidaja on looma registreerimisel kohustatud esitama registripidajale looma vaktsineerimistõendi. Kui loom ei ole vaktsineeritud, siis on loomapidaja kohustatud laskma looma enne registrisse kandmist veterinaararstil vaktsineerida.
(5) Looma märgistamisel ja registreerimisel esitab omanik järgmised andmed:
(6) Looma registreering kehtib 20 aastat, mille järel registrikanne kustutatakse.
(7) Looma surmast peab omanik teavitama lemmikloomaregistri registripidajat.
(8) Kuressaare Linnavalitsus avaldab lemmikloomade registriandmete sisestamiseks ja töötlemiseks volitatud veterinaar-arstide (registri volitatud töötlejate) nimekirja linna veebilehel www.kuressaare.ee .
(3) Hulkuva looma püüdmise ja varjupaika toimetamise kulud tasub loomapidaja varjupaiga pidajalt või Kuressaare linnavalitsuselt vastava nõude saamisel.
(4) Hulkuva looma pikemaajalist (kestusega üle 1 kuu) söötmist ja jootmist ning samaaegselt alalise võimaluse loomist looma viibimiseks oma elu- või abiruumides või õuealal, aga ka korterelamu üldkasutatavates ruumides käsitletakse loomapidamisena ja sellega tegelevale isikule laienevad loomakaitseseadusega ja käesoleva määrusega loomapidajale pandud kohustused. Nimetatud kohustusi ei teki kui isik on linnavalitsust hulkuvast loomast teavitanud.
(2) Kui hulkuv loom ei ole identifitseeritav, tuleb omaniku kindlakstegemist alustada viivitamatult peale looma varjupaika toomist. Looma omaniku leidmiseks avaldatakse looma välimuse kirjeldus, leidmise koht ja aeg, soovitavalt ka looma pilt kohalikus ajalehes ja varju-paiga ning Kuressaare linnavalitsuse veebilehel.
(4) Omanikuga looma varjupaigas pidamise, sealhulgas veterinaarülevaatuse kulud tasub loomapidaja. Loomapidaja väljendatud tahteavaldus loomast loobuda ei vabasta loomapidajat kulude kandmise kohustusest.
(1) Alates 1. juunist 2011 peavad loomad kandma märgistusena tegevusluba omava veterinaararsti poolt paigaldatud mikrokiipi, mis kannab kordumatut registreerimisnumbrit.
(2) Käesoleva eeskirja rikkumise eest on kehtestatud vastutus vastavalt kohaliku omavalitsuse korralduse seaduse § 66.3, loomakaitseseadusele ja loomatauditõrje seadusele.
(3) Eeskirja nõuete täitmise üle teostavad kohaliku omavalitsuse korralduse seaduse § 66.4 lg 2 alusel järelevalvet ja rikkumisega seotud väärtegude kohtuvälised menetlejad on Kuressaare Linnavalitsus ja Kuressaare politseijaoskond volitatud isikute kaudu.
(4) Tunnistada kehtetuks Kuressaare Linnavolikogu 28. märtsi 2002.a. määrusega nr 11 (muudetud 10. oktoobri 2002.a. määrusega nr 26) kinnitatud “Koerte ja kasside pidamise eeskiri Kuressaare linnas” punkt 1.
(5) Määrus jõustub 06. septembril 2010.a.

References: § 6
 § 22
 § 5
 § 11
 § 12
 § 66
 § 66